**Előterjesztés**

**Szombathely Megyei Jogú Város Közgyűlése Kulturális és Sport Bizottsága**

**2012. szeptember 4-i rendkívüli ülésére**

**JAVASLAT**

**a Haladás VSE Kézilabda Szakosztály sportolója számára sportolói lakás biztosítására**

A Szombathelyi MÁV Haladás Vasutas Sportegyesület ügyvezető elnöke azzal a kéréssel fordult a Bizottsághoz, hogy a Bizottság támogassa az Egyesület azon kérelmét, melyben a Kézilabda Szakosztály vidéki játékosa, Mayer Maja számára kérik sportolói lakás kiutalását.

Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) rendelet 42. § (2) bekezdése értelmében a sportszervezetek részére biztosított átmeneti szállás esetén a szállások használóját - a Kulturális és Sport Bizottság előzetes véleményezése után - a polgármester jelöli ki.

Fentiek alapján kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2012. augusztus 30.**

**(: Sági József :)**

**a Bizottság elnöke**

**HATÁROZATI JAVASLAT**

**…../2012. (IX. 4.) Kult. és Sport Biz. sz. határozat**

Szombathely Megyei Jogú Város Közgyűlésének Kulturális és Sport Bizottsága a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) rendelet 42. § (2) bekezdésében kapott felhatalmazás alapján támogatja a Szombathelyi MÁV Haladás Vasutas Sportegyesület vidéki játékosa, Mayer Maja számára történő sportolói lakás kiutalását.

**Felelős: Sági József, a Kulturális és Sport Bizottság elnöke**

**/a végrehajtás előkészítéséért:**

**Dr. Károlyi Ákos, az Egészségügyi és Közszolgálati Osztály vezetője/**

**Határidő: azonnal**